Tatoeba sentences — language code: kmr
Mînak, heştê Avdarê Cejna Jinê ye.
Yekê Gulanê Cejina Karkerên Cîhanê ye.
Piranî jin û karker çalakî û şahiyan li dar dixin.
Berxwedan, hevgirtin û kêfxweşî bingehê van cejinan in.
Her olek cejinên wê yên taybet hene.
Pêkhateyên her olekê cejina ola xwe pîroz dikin.
Pêkhateyên ne ji wê olê jî tevlî van pîrozbahiyan dibin.
Di herêmên me de olên cuda hene.
Cejina Remezan û Qurbanê ya misilmanan e.
Cejina Rojbûna Pêxember Îsa cejineke xiristiyanan e.
Cejina Çarşema Sor û Cejna Xizir jî cejnên êzîdiyan e.
Di her sê olan de hin cejnên din jî hene.
Di dîroka her gelekî de rojên taybet hene.
Ev roj weke cejnan tên pîrozkirin.
Ev cejn rojên berxwedan, serkeftin an jî rojên kêfxweşiyê ne.
Her netewek, cejina xwe ya netewî pîroz dike.
Hin cejn jî weke cejinên giştî tên pîrozkirin.
Newroz, cejineke wisa ye ku gelek netew wê pîroz dikin.
Ev cejın weke rojên aramî û aşîtiyê tên dîtin.
Ji bo pîrozkirina cejinan, amadekariyên cur bi cur tên kirin.
Her cejin bi rengekî tê pîrozkirin.
Ji ber vê yekê amadekariyên wê cuda ne.
Lê belê, amadekariyên giştî jî hene.
Em mal, dibistan û derdorên xwe paqij dikin.
Ji xwe re kincên nû dikirin.
Dibistan û kolanan dixemilînin.
Ji bo şahiyan kesên erkdar amadekariyan dikin.
Serdana goristanên şehîdan dikin.
Dayîka min xwarin û vexwarinê ji wan re amade dike.
Em diçin serdana xizim û cîranên xwe û cejna wan pîroz dikin.
Ez vê sibehê, ji ber coş û xiroşa cejinê zû şiyar bûm.
Min kincên xwe yên netewî li xwe kirin û çûm şahiyê.
Min di şahiyê de mamoste û hevalên xwe dîtin.
Gelê me jî xwe bi kincên netewî xemilandibûn.
Şahî bi rengên netewî û wêneyên şehîdan hatibû xemilandin.
Ez bi dîtina wan gelekî kêfxweş bûm.
Pêşî em ji bo rêzgirtina ji şehîdan re rawestiyan.
Piştre şahiya me dest pê kir.
Birêveberiya Encumena Bajêr li ser girîngiya cejinê axivî.
Min jî helbesta li ser şehîdên Şoreşa Rojavayê xwend.
Koma dîlanê govendên gelêrî yên cur bi cur gerandin.
Hunermendan jî stranên xwe pêşkêş kirin.
Min bi coşeke mezin li şahiya cejinê temaşe kir.
Min di radyo û televizyonan de bernameyên girêdayî temaşe kir.
Di rojnameyan de nivîsên der barê rojê de hatin weşandin.
Çi cejin li herêma te tên pîrozkirin?
Di cejinan de çi amadekarî tên kirin?
Çand mejiyê civakê ye.
Ji nifşekî derbasî nifşekî din dibe û xwe berdewam dike.
Her nifşek, hin guhertinan tê de çêdike û bi pêş ve dibe.
Çand di civakê de hestên hevgirtin û alîkariyê bi pêş dixe.
Çandên gelên cuda hene.
Her çi qas ji hev bandor bûbin jî.
Hinekî nêzî hev in lê bi piranî ji hev cuda ne.
Em çanda ti gelî piçûk nebînin û dijbertiya wê çandê nekin.
Kinc, xwarin, lîstok, stran û awazên me çanda me ne.
Ji ber ku netew û olên cuda tê de hene, çandên cuda jî lê hene.
Ev yek dewlemendiyekê çêdike û çanda me rengîn dike.
Em ji bîr nekin ku yekçand û yekreng tiştine ne baş in.
Hemû xweza yek gul be ne xweş e.
Xweşikbûna gulan di curbicurbûna wan de ye.
Em bi cudahiyên xwe xweşik in.
Cudahiyên me sedemên pêşketina me ne.
Pêwîst e em cudahiyên xwe ser yekî din nesepînin.
Ji rastiyê dûr nekevin.
Çi amûrên teknîkî di mala we de hene?
Tu dikarî kîjan amûrên teknîkî bi kar bînî?
Sûd û ziyanên amûrên teknîkî çi ne?
Teknîk, êdî bûye parçeyek ji jiyana me.